|  |
| --- |
|  Eelnõu **NARVA LINNAVALITSUS** |

**KORRALDUS**

|  |  |
| --- | --- |
| Narva |  ……………..2023 nr  |
|  |  |

**Kasutusloa andmine (Lavretsovi tn 8 )**

1. **ASJAOLUD JA MENETLUSE KÄIK**

20.03.2023. a laekus ehitisregistri keskkonda läbivaatamiseks Lavretsovi tn 8 kinnistul (katastritunnus 51101:002:0083) asuva reisibüroo ja kohviku hoone ümberehitatud fassaadile (ehitisregistri kood 118005723) kasutusloa taotlus nr 2311371/03071. Taotlusele on lisatud ehitusprojekt „LAVRETSOVI TÄNAV 8. FASSAADI REKONSTRUEERIMISE PÕHIPROJEKT“, töö nr 04023/PP, projekteerija A+B OÜ, ehitusdokumentatsiooni asemel majandus-ja taristuministri 12.10.2020 määruse nr 61 „Ehitise auditi tegemise kord“ § 8 p 4 kohane erakorraline audit: „LAVRETSOVI TÄNAV 8 HOONE OSA. Ehitise audit. FASSAADI REKONSTRUEERIMISE TEHTUD EHITUSTÖÖD“, töö nr 6/2023, auditi koostaja TADF Ehitus OÜ.

Lavretsovi tn 8 kinnistul asuva reisibüroo ja kohvikuhoone fassaadi ümberehitamine toimus 2018. a ehitusseadustiku kohase ehitusloata. Narva Linnavalitsuse Arhitektuuri-ja Linnaplaneerimise Ameti järelevalve osakond 2019. a algatas riikliku järelevalve menetluse ning 08.10.2019 andis hoone omanikule allkirja vastu üle ettekirjutus–hoiatuse nr 1-13.2/3785, milles oli hoone omanik kohustatud „ehitusseadustikuga ettenähtud korras tagama Lavretsovi tn 8 reisibüroo ja kohvikuhoone ümberehitatud fassaadile kasutusloa olemasolu“.

20.01.2023 Lavretsovi tn 8 reisibüroo ja kohviku hoone fassaadi ümberehitamiseks ehitusprojekti „LAVRETSOVI TÄNAV 8. FASSAADI REKONSTRUEERIMISE PROJEKT. EELPROJEKT“, töö nr 15102021/EP, projekteerija Zoroaster OÜ, kohaselt on antud ehitusluba nr. 2212271/01543.

Lavretsovi tn 8 reisibüroo ja kohviku hoone fassaadile andis audiitor auditi töös nr 6/2023 järgmise hinnangu: „Hoone üldine hinnang: HEA (Sobiv kasutuseks remondi – ja või renoveerimata). Ehitis on heas seisukorras. Ülevaatusega tuvastati, et hoone fassaad vastab kinnitatud ehitusprojektidele (Projekt 1 ja Projekt 2). Rekonstrueeritud fassaadi konstruktsioon on püsiv. Fassaad viimistletud vastavalt ehitusprojektide (Projekt 1 ja Projekt 2) olevate joonistele. Ehitis vastab EhS § 11 ja 12 toodud nõuetele.“

Kasutusloa menetlus toimus ehitisregistri elektroonilises keskkonnas, menetlus nr 356190. Kasutusloa taotluse eelnõu suunati kooskõlastamiseks Päästeameti Ida päästekeskusele ning kommentaaride andmiseks Narva Linnavalitsuse Arhitektuuri- ja Linnaplaneerimise Ametile.

Esitatud dokumentatsioonis olid avastatud puudused ning taotlus koos ehitusprojektiga on mitu korda tagastatud puuduste kõrvaldamiseks. 07.12.2023 on ehitisregistri keskkonnas kasutusloa taotlus nr 2311371/03071 v04 taasesitatud edaspidiseks menetlemiseks.

15.12.2023 menetlusse kaasatud isikud nõustusid Lavretsovi tn 8 kinnistul (katastritunnus 51101:002:0083) asuva reisibüroo ja kohviku hoone ümberehitatud hoone fassaadile kasutusloa andmisega.

Narva Linnavalitsuse Arhitektuuri-ja Linnaplaneerimise Amet kooskõlastas ümberehitatud hoone fassaadi kasutusloa andmist tingimusega: „Ehitustööde käigus on ehitusloa saanud ehitusprojekti kohaselt ümberehitatud ainult hoone fassaad. Seega kasutusluba laieneb ainult ümberehitatud hoone fassaadile ning ei laiene muudele hoone siseruumides tehtud ümberehitustöödele“. Seega, Lavretsovi tn 8 kinnistul (katastritunnus 51101:002:0083) asuva reisibüroo ja kohviku hoone ümberehitatud fassaadile ehitusprojekti „LAVRETSOVI TÄNAV 8. FASSAADI REKONSTRUEERIMISE PÕHIPROJEKT“, töö nr 04023/PP, projekteerija A+B OÜ, kohaselt kasutusloa andmiseks takistusi ei ole.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt, järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

**3. OTSUS**

 Anda kasutusluba Lavretsovi tn 8 kinnistul (katastritunnus 51101:002:0083) asuva reisibüroo ja kohviku hoone ümberehitatud fassaadile ehitusprojekti „LAVRETSOVI TÄNAV 8. FASSAADI REKONSTRUEERIMISE PÕHIPROJEKT“, töö nr 04023/PP, projekteerija A+B OÜ, kohaselt.

4.**RAKENDUSSÄTTED**

4.1. Korraldus jõustub seadusega sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Jaan Toots

linnapea Üllar Kaljuste

linnasekretär